CELEX: 22005D0634
Language: da
Date: 2005-06-09 00:00:00
Title: Associeringsrådet EU-Jordans henstilling nr. 1/2005 af 9. juni 2005 om gennemførelse af handlingsplanen EU-Jordan

3.9.2005   
            
            
               DA
            
            
               Den Europæiske Unions Tidende
            
            
               L 228/10
            
         
      ASSOCIERINGSRÅDET EU-JORDANS HENSTILLING Nr. 1/2005
   af 9. juni 2005
   om gennemførelse af handlingsplanen EU-Jordan
   (2005/634/EF)
   ASSOCIERINGSRÅDET EU-JORDAN HAR —
   under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side, særlig artikel 91, og
   ud fra følgende betragtninger:
   
               (1)
            
            
               Artikel 91 i Euro-Middelhavsaftalen bemyndiger associeringsrådet til at vedtage passende henstillinger med henblik på at virkeliggøre aftalens mål.
            
         
               (2)
            
            
               Efter artikel 101 i Euro-Middelhavsaftalen træffer parterne alle fornødne almindelige eller særlige foranstaltninger til at opfylde deres forpligtelser i henhold til aftalen og de drager omsorg for, at aftalens mål virkeliggøres.
            
         
               (3)
            
            
               Parterne i Euro-Middelhavsaftalen har godkendt teksten til handlingsplanen EU-Jordan.
            
         
               (4)
            
            
               Handlingsplanen EU-Jordan skal underbygge gennemførelsen af Euro-Middelhavsaftalen med konkrete tiltag, som kan tjene som praktisk vejledning for gennemførelsen.
            
         
               (5)
            
            
               Handlingsplanen har to formål, nemlig at udstikke konkrete tiltag til opfyldelse af parternes forpligtelser i henhold til Euro-Middelhavsaftalen og de bredere rammer for en yderligere styrkelse af forbindelserne mellem EU og Jordan med et betydeligt mål af økonomisk integration og et udvidet politisk samarbejde i overensstemmelse med de generelle mål for Euro-Middelhavsaftalen —
            
         VEDTAGET FØLGENDE HENSTILLING:
   Eneste artikel
   Associeringsrådet henstiller, at parterne gennemfører handlingsplanen EU-Jordan (1), i det omfang dette bidrager til at virkeliggøre målene for Euro-Middelhavsaftalen.
   
      Udfærdiget i Bruxelles, den 9. juni 2005.
      
         
            På associeringsrådets vegne
         
         F. KASRAWI
         
         
            Formand
         
      
   
   
      (1)  http://register.consilium.eu.int